प्रज्वलजी, धन्यबाद! निश्चयनै राजनीतिक पूर्वाग्रहको ठाउँमा सूझबूझ र संयम यो घडीको आवश्यकता हो। तर जति घटनाहरु देशमा घटिरहेका छन् सबै 'कुत्सित' राजनीतिक मनसाय राखेर घटाइएका घटनाहरु हुन्। वर्तमान घटनाले पनि हामी भारत र हिन्दीप्रति कति सशंकित छौं भन्ने देखाएको छ। यो स्वाभाविक हो। संविधानको अभिभावकको रुपमा चुनिइसकेपछि उप-राष्ट्रपति झाले त्यै संविधानअनुसार ब्यबहार गरेको भए यो अनावश्यक विवाद उब्जनेनै थिएन। भोलि कथित मधेशवादी दलहरुले सबैलाई सहमतिमा पु-याएर हिन्दीमा पनि शपथ लिनसकिन्छ भन्ने संविधानमा लेखाए भने कुरो बेग्लै हो, नत्र संविधानमा जे छ त्यसको त पालना हुनुप-यो नि! यो मुद्दा सर्वोच्चमा पुगेको छ, तर मलाई के लाग्छ भने कुनै काइते खालको निर्णय गरेर सर्वोच्चले तुहाइदिनेछ यो मुद्दालाई, अहिलेसम्मको हाम्रो सर्वोच्चको 'गौरवशाली परम्परा' त्यहि हो। फेरि अचेल कथित 'मधेशी' नेताहरुको धम्कीको दोहरो जवाफ दिन सबै डराउँछन्।
